Diari Oficial de la Generalitat Valenciana


Sumari del DOGV 8785, del 09-04-2020 (2020/2843)

RESOLUCIÓ de 25 de març de 2020, de la directora general de Personal Docent, de la Conselleria d'Educació, Cultura i Esport, per la qual es declaren aprovades les llistes definitives de persones aspirants admeses i excloses per a participar en el procediment selectiu d'accés al cos d'inspectors o inspectores d'Educació, convocat per Ordre 1/2020, de 7 de gener, de la Conselleria d'Educació, Cultura i Esport (DOGV 16.01.2020).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8785

Data del DOGV
:   09-04-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/2843


Data del document
:   25-03-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 25 de març de 2020, de la directora general de Personal Docent, de la Conselleria d'Educació, Cultura i Esport, per la qual es declaren aprovades les llistes definitives de persones aspirants admeses i excloses per a participar en el procediment selectiu d'accés al cos d'inspectors o inspectores d'Educació, convocat per Ordre 1/2020, de 7 de gener, de la Conselleria d'Educació, Cultura i Esport (DOGV 16.01.2020). [2020/2843]  
  
Transcorregut el termini de reclamacions previst en el punt tercer de la Resolució de 10 de febrer de la directora general de Personal Docent (DOGV 8740 / 14.02.2020), per la qual es declaren aprovades les llistes provisionals de persones aspirants admeses i excloses per a participar en el procediment selectiu d'accés al cos d'inspectors o inspectores d'educació convocat per Ordre 1/2020, de 7 de gener, aquesta Direcció General de Personal Docent ha resolt:  
  
Primer  
Declarar aprovades les llistes definitives de persones aspirants admeses i excloses, amb indicació en aquest últim cas de les causes d'exclusió, per a participar en el procediment selectiu d'accés al cos d'inspectors o inspectores d'Educació convocat per Ordre 1/2020 de 7 de gener de la Conselleria d'Educació, Cultura i Esport.  
Les llistes definitives de persones aspirants admeses i excloses estaran exposades al públic en els taulers d'anuncis de les Direccions Territorials d'Educació, Cultura i Esport. Així mateix, també podran consultar-se en la pàgina web de la Conselleria d'Educació, Cultura i Esport http://www.ceice.gva.es/web/rrhh-educacion/oposiciones.  
  
  
  
Segon  
El fet de figurar en la relació de persones admeses no prejutja que es reconega a les persones interessades la possessió dels requisits exigits en aquests procediments selectius. Quan de l'examen de la documentació que, d'acord amb la base 10 de l'ordre de convocatòria, ha de presentar-se en cas de ser seleccionades, es desprenga que no posseeixen algun dels requisits, les persones interessades decauran de tots els drets que puguen derivar-se de la seua participació en aquests procediments.  
  
  
Tercer  
Les persones aspirants admeses per a participar en el procediment selectiu d'accés al cos d'Inspectors d'Educació, que figuren en la llista definitiva de persones aspirants admeses, seran convocades per a la data, lloc i hora de realització de la prova de la fase d'oposició mitjançant resolució de la directora general de Personal Docent una vegada finalitze el període d'alarma establit pel Reial decret 463/2020, de 14 de març pel qual es declara l'estat d'alarma per a la gestió de la situació de crisi sanitària ocasionada per la Covid-19 i les seues possibles pròrrogues. Aquesta resolució serà publicada en el Diari Oficial de la Generalitat Valenciana, en els taulers d'anuncis de la Direcció Territorial de València i en la web de la Conselleria, amb la suficient antelació.  
  
  
Quart  
Les persones aspirants hauran de presentar-se amb el document nacional d'identitat (DNI) o document equivalent del país d'origen, passaport o permís de conducció, tots ells vigents, on aparega la fotografia del titular, i en el seu cas, el número d'identificació d'estranger.  
  
Els qui no compareguen quedaran exclosos del procés selectiu, de conformitat el que s'estableix en la base 6.1 de l'ordre de convocatòria.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la directora general de Personal Docent en el termini d'un mes comptat a partir de l'endemà de la publicació, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, a través de la seu electrònica de la Generalitat Valenciana (https://www.sede.gva.es), a més de l'enllaç següent: http://www.ceice.gva.és/ca/web/rrhh-educacion/oposicions; o bé, interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 de març de 2020.- La directora general de Personal Docent: M. Ángeles Herranz Ábalos.